Ministerstvo školstva 
Slovenskej republiky
Číslo: 381/2003-sekr.

Materiál na rokovanie 
vlády SR

Dodatok č. 1
k návrhu
štatútu Rady vlády Slovenskej republiky pre deti a mládež a návrh na vymenovanie jej nových členov

				
Podnet:							Obsah materiálu:
Na základe vlastnej iniciatívy				1. Nové znenie návrhu uznesenia
				  				2. Nové znenie vyhodnotenia
    medzirezortného pripomienkového
    konania

Predkladá:

Martin Fronc
minister školstva
Slovenskej republiky

Bratislava, 3. september 2003

Nové znenie

VLÁDA SLOVENSKEJ REPUBLIKY

  
NÁVRH UZNESENIA 
VLÁDY SLOVENSKEJ REPUBLIKY

Návrh
štatútu Rady vlády Slovenskej republiky pre deti a mládež a
návrh na vymenovanie jej nových členov 

Číslo uznesenia: 
Zo dňa:
Číslo materiálu: 381/2003-sekr.
Predkladateľ: minister školstva Slovenskej republiky
Podnet: na základe vlastnej iniciatívy

Vláda Slovenskej republiky

A.	schvaľuje

A.1. 	štatút Rady vlády Slovenskej republiky pre deti a mládež

B. vymenúva
B.1.	za predsedu Rady vlády Slovenskej republiky pre deti a mládež 
	Martina Fronca, ministra školstva Slovenskej republiky 
	
B.2.	za podpredsedu Rady vlády Slovenskej republiky pre deti a mládež 
	Miroslava Beblavého, štátneho tajomníka Ministerstva práce, sociálnych vecí a rodiny Slovenskej republiky
	
B.3 	za členov Rady vlády Slovenskej republiky pre deti a mládež
		Józsefa Kvardu, štátneho tajomníka Ministerstva kultúry Slovenskej republiky 
Martina Fedora, štátneho tajomníka Ministerstva obrany Slovenskej republiky 
		Martina Padu, štátneho tajomníka Ministerstva vnútra Slovenskej republiky
		Jána Hurného, štátneho tajomníka Ministerstva výstavby a regionálneho rozvoja
		Slovenskej republiky 
Petra Ottingera, štátneho tajomníka Ministerstva zdravotníctva Slovenskej republiky 
Emila Muchu, výkonného riaditeľa Rady mládeže Slovenska,
Rastislava Dikanta, zástupcu Rady mládeže Slovenska (združenie Saleziánskej mládeže – DOMKA),
Petra Blaasa, zástupcu Rady mládeže Slovenska (Asociácia pre mládež, vedu a techniku – AMAVET),
Rastislava Mráza, zástupcu Rady mládeže Slovenska (Rada mládeže Trnavského kraja),
Martina Macharíka, zástupcu Rady mládeže Slovenska (Slovenský skauting),
Petra Prieložného, zástupcu Združenia informačných a poradenských centier mládeže (Informačné centrum mládeže Žilina),
Petra Haláka, zástupcu mládežníckej organizácie P-MAT, n. o.,
		Jozefa Jurkoviča, zástupcu Študentskej rady vysokých škôl,
		Ivana Rózsahegyiho, zástupcu Konfederácie odborových zväzov,
		Jozefa Turčányho, zástupcu Združenia miest a obcí Slovenska,
Veroniku Lehotskú, zástupkyňu Detského fondu Organizácie Spojených národov (UNICEF)

C. ukladá
ministrovi školstva a predsedovi Rady vlády Slovenskej republiky pre deti a mládež
C.1.	odovzdať menovacie dekréty novým členom Rady vlády Slovenskej republiky pre deti a mládež na najbližšom zasadnutí Rady vlády Slovenskej republiky pre deti a mládež

D. zrušuje

D.1.	štatút Rady vlády Slovenskej republiky pre deti a mládeže schválený uznesením vlády Slovenskej republiky č. 893/1999 zo dňa 13. októbra 1999

Vykoná:	minister školstva

Na vedomie: 	predseda Rady mládeže Slovenska
		predseda Združenia miest a obcí Slovenska
predseda Konfederácie odborových zväzov
predseda Študentskej rady vysokých škôl
predseda Detského fondu Organizácie Spojených národov (UNICEF)

Vyhodnotenie pripomienkového konania		Nové znenie	
Spôsob pripomienkového konania: bežný/zjednodušený/skrátený postup - dôvod: bežný	
Zoznam oslovených subjektov:		viď. príloha	
Počet oslovených subjektov:		23	
Zaslali do stanoveného termínu:		podpredseda vlády SR Pal Csaky 	
		MDPT SR	
		MZV SR	
		MV SR	
		MH SR	
		MF SR	
		MK SR	
		MVRR SR	
		MS SR	
		MPSVR SR	
		MP SR	
		MŽP SR	
		Úrad vlády SR – Sekcia kontroly	
		Úrad vlády SR – Odbor vládnej agendy	
		Štatistický úrad SR	
		Generálna prokuratúra SR	
		Národná banka Slovenska	
Zaslali po termíne:		MZ SR 	
Vôbec nezaslali:		podpredseda vlády SR Daniel Lipšic 	
		podpredseda vlády SR Róbert Nemcsics	
		podpredseda vlády SR Ivan Mikloš	
		MO SR	
		MSPNM SR	
Subjekty, ktoré vôbec nemali pripomienky:		MZV SR	
		MF SR	
		MK SR	
		MVRR SR	
		MPSVR SR	
		MŽP SR	
		Štatistický úrad SR	
		Generálna prokuratúra	
Počet vznesených pripomienok:		63	
Počet akceptovaných:		60	
Počet neakceptovaných, z toho počet zásadných - ktoré subjekty:		3                 Z/0	
Rozporové konanie (s kým, kedy, na akej úrovni, s akým výsledkom):		0	
Počet odstránených pripomienok:		60 	
Počet neodstránených pripomienok:		3	

Rezort	Pripomienka	Typ	Vyh.	Spôsob vyhodnotenia	Poznámka	
podpredseda vlády SR Pal Csaky	Vzhľadom na to, že sa jedná o zmenu už existujúceho štatútu, odporúčame, aby nové znenie štatútu, ako aj uznesenie predkladaného návrhu obsahovalo ustanovenie, ktorým sa zruší platný štatút Rady vlády SR pre deti a mládež schválený uznesením vlády SR č. 893 zo dňa 13.10.1999.	O	A	Pripomienka akceptovaná. 		
MDPT SR	Predkladaný Štatút je nový ako celok, preto odporúčame v názve vypustiť slová „Návrh zmien“	O	A	Pripomienka akceptovaná.		
	V jednotlivých článkoch primerane upraviť veľkosť a typ písma pri označení odsekov.	O	A	Pripomienka akceptovaná.		
	V závere štatútu odporúčame doplniť zrušovacie ustanovenie, ktorým sa zruší predchádzajúci štatút.	O	A	Pripomienka akceptovaná.		
MV SR	V danom prípade ide o nový štatút a nie o zmenu platného štatútu, a to i napriek nepatrným zmenám znenia iných článkov než tých, ktoré sa dotýkajú personálneho obsadenia členov Rady vlády SR pre deti a mládež. Bude preto potrebné zakotviť do štatútu zrušovacie ustanovenie a v ňom výslovne zrušiť štatút schválený uznesením vlády SR č. 893 zo dňa 13.10.1999.	O	A	Pripomienka akceptovaná.		
	V nadväznosti na uvedené bude potrebné upraviť aj návrh uznesenia vlády tak, aby z jeho znenia bolo zrejmé, že predmetom schválenia je nový štatút a štatút schválený uznesením vlády SR č. 893 zo dňa 13.10.1999 sa zrušuje.	O	A	Pripomienka akceptovaná.		
	Štatútom sa priznáva Rade mládeže Slovenska právne postavenie si generis. Ani zo štatútu, ani v návrhu uznesenia vlády nie sú zrejmí nielen zástupcovia mimovládnych neziskových organizácií, ale dokonca ani názvy týchto organizácií, ktorých zástupcovia majú podľa návrhu štatútu nahradiť doterajších členov rady, čiže poslanca NR SR, určenej predsedom Výboru pre vzdelanie, vedu, mládež a šport, osobu určenú Fondom detí a mládeže, troch členov zastupujúcich detské a mládežnícke združenia a osobu určenú Nadáciou detí a mládeže Slovenska. Ak sa má dodržať súlad so štatútom, samozrejme za podmienky, že ho vlády v predloženom znení schváli, potom bude vecou Rady mládeže Slovenska, aby svoje bianco splnomocnenie konkretizovala a v súlade s čl. 4 ods. 3 návrhu štatútu predložila vláde menný zoznam členov rady.	O	A	Pripomienka akceptovaná, návrh členov rady je po konzultáciách s navrhovateľmi je v prílohe materiálu a aj súčasťou návrhu uznesenia. 		
	V čl. 6 ods. 5 návrhu štatútu je potrebné nahradiť slovo „právoplatné“ slovom „platné“.	O	A	Pripomienka akceptovaná.		
MH SR	V predkladacej správe k predmetnému materiálu, v jeho nadpise a  vo viacerých jeho častiach sa uvádza, že ide o zmeny v štatúte Rady vlády Slovenskej republiky pre deti a mládež. Tieto zmeny nie sú však konkrétne charakterizované a zdôvodnené v predkladanom návrhu. Namiesto konkrétnych zmien príslušných ustanovení vykonaných formou novelizácie platného štatútu predkladá sa vláde SR kompletný návrh štatútu vrátane navrhovaných zmien, pričom vláde nebude známy rozsah a obsah zmien. Vychádzajúc z tohto zistenia sme toho názoru, že vláde SR sa nepredkladajú iba zmeny platného štatútu, ale predkladá sa návrh nového štatútu. Táto skutočnosť však musí byť uvedená nielen v názve materiálu, v uznesení vlády SR a v predkladacej správe, ale aj v odôvodnení k návrhu nového štatútu, ktoré v materiáli absentuje – zásadná pripomienka.	Z	A	Pripomienka akceptovaná.		
	Predmetný štatút Rady vlády SR pre deti a mládež, i keď nie je všeobecne záväzným právnym predpisom, je právnou normou, ktorá upravuje postavenie a činnosť rady ako poradného orgánu vlády SR. Preto sme toho názoru, že predložený návrh nového štatútu je potrebné upraviť tak, aby bol v súlade s platnými Legislatívnymi pravidlami vlády SR – zásadná pripomienka.	Z	A	Pripomienka akceptovaná.		
	Predložený návrh štatútu vo viacerých prípadoch nedodržiava legislatívne pravidlá, napríklad:
•	nepoužíva ustálené pojmy a správnu právnu terminológiu, resp. nepoužíva rovnakú terminológiu pre ten istý právny pojem alebo pre tú istú právnickú osobu (napr. odborné skupiny - odborné pracovné komisie, zasadnutie – rokovanie a pod.),
•	používa skratky zostavené zo začiatočných písmen právnych subjektov (napr. SR, OSN, RE, EK, KOZ, ZMOS, ŠRVŠ a pod.)
•	nedôsledne používa zavedené legislatívne skratky (vláda - vláda SR, rada - Rada)
•	používa nesprávne označovanie článkov (Článok namiesto Čl.)
Podobné nedostatky obsahuje aj návrh uznesenia vlády SR.	O	A	Pripomienka akceptovaná.		
	Materiál, i napriek tomu, že sa to uvádza v jeho názve uvedenom na obale,  v názve návrhu uznesenia vlády SR a v predkladacej správe, neobsahuje konkrétny menovitý návrh na vymenovanie nových členov rady. Obsahuje len všeobecný návrh na menovanie uvedený v bode B. navrhovaného uznesenia bez uvedenia konkrétnych mien a priezvísk členov rady (okrem návrhu na vymenovanie predsedu). Podľa nášho názoru vláda SR bez konkrétneho menovitého návrhu nemôže členov rady vymenovať. – zásadná pripomienka.	Z	A	Pripomienka akceptovaná.		
	Predkladateľ v materiáli nepredkladá vláde SR na schválenie zmeny štatútu (novelizáciu), ale nový štatút – zásadná pripomienka. Z toho dôvodu v názve uznesenia navrhujeme vynechať slovo „zmeny“. Podobnú úpravu odporúčame urobiť aj v bode A.1 návrhu uznesenia a  v názve materiálu na obale.	Z	A	Pripomienka akceptovaná.		
	Názov predmetnej rady, uvedený v  názve návrhu  uznesenia, nie je totožný s  jej názvom podľa uznesenia   vlády SR č. 893/1999 zo dňa 13.10.2003, ktorým bola zriadená, t.j. „Rada vlády Slovenskej republiky pre deti a  mládež“. Táto chyba sa vyskytuje aj v jednotlivých bodoch uznesenia (A.1, B.1, B.2, B.3, C a C.1), ale aj v názve materiálu na jeho obale materiálu. Súčasne v názve návrhu uznesenia odporúčame čiarku nachádzajúcu sa za slovom „mládež“ nahradiť spojkou „a“. Podobnú úpravu odporúčame urobiť aj v názve materiálu uvedenom na jeho obale	O	A	Pripomienka akceptovaná.		
	V názve, v bode B a bode C.1 návrhu uznesenia, ako aj v celom materiáli vrátane štatútu, navrhujeme slová „menovanie“, resp. „menuje“ nahradiť vhodnejším slovom „vymenovanie“, resp. „vymenúva“.	O	A	Pripomienka akceptovaná.		
	V texte návrhu uznesenia sú použité rozličné pojmy pre označenie tej istej právnickej osoby, t.j. „minister školstva Slovenskej republiky“ v informačnom bloku a „ministra školstva SR“ v bode B.1.	O	A	Pripomienka akceptovaná.
		
	V celom texte uznesenia písmenovú skratku „SR“ odporúčame nahradiť slovami „Slovenskej republiky“.	O	A	Pripomienka akceptovaná.		
	V bode A.1 nie je uvedený celý názov navrhovaného uznesenia, ktoré má vláda schváliť, (chýbajú slová „a návrh na menovanie nových členov“). Okrem toho odlišnosti sú aj v použití slov „zmien“ v bode „A.1“ a „zmeny“ v  názve návrhu uznesenia.	O	N	Pripomienka neakceptovaná.
Vymenovanie je uvedené v bode B.		
	V bode B.2 je nevyhnutné uviesť konkrétne meno a priezvisko štátneho tajomníka Ministerstva práce, sociálnych vecí a rodiny Slovenskej republiky, ktorého má vláda SR vymenovať za podpredsedu rady. Vláda ho nemôže vymenovať bez konkrétneho menovitého návrhu – zásadná pripomienka.	Z	A	Pripomienka akceptovaná.		
	Bod B.3 je v zásadnom rozpore s čl. 4 ods. 3 navrhovaného štatútu, pretože členov rady nevymenováva vláda SR, ale predseda rady. Preto navrhujeme bod B.3 z uznesenia vynechať a súčasne upraviť znenie bodu C.1, v ktorom sa uloží ministrovi školstva a predsedovi rady vymenovať členov rady v súlade s čl. 4 ods. 3 schváleného štatútu a zabezpečiť činnosť rady podľa schváleného štatútu. – zásadná pripomienka.	Z	A	Pripomienka akceptovaná. 
Po konzultáciách s autorom pripomienok bol upravený návrh štatútu tak, aby návrh uznesenia bol v súlade s návrhom.  		
	V bode B.3 odporúčame uviesť úplný názov odborového orgánu, t.j. „Konfederácia odborových zväzov Slovenskej republiky“.	O	A	Pripomienka akceptovaná.		
	K predkladacej správe – text štvrtého odseku nezodpovedá obsahu predloženého materiálu. Príloha materiálu neobsahuje návrh členov rady, ale platný štatút rady (schválený uznesením vlády SR č. 893/1999).	O	A	Pripomienka akceptovaná. Návrh členov rady sa v období medzirezortného pripomienkového konania pripravoval v súčinnosti so zainteresovanými inštitúciami.		
	K predkladacej správe – Podľa posledného odseku po schválení predloženého štatútu, rada schváli nový rokovací poriadok. Túto povinnosť rady jej však predložený návrh štatútu neukladá – zásadná pripomienka.	Z	A	Pripomienka akceptovaná. Táto povinnosť je zapracovaná do čl. 6 návrhu štatútu.		
	K čl. 1: V texte vety za slovo „členov“ odporúčame vložiť  slová „spôsob rokovania,“, pretože predložený štatút v čl. 6 upravuje aj „Spôsob  rokovania  rady.	O	A	Pripomienka akceptovaná.		
	K čl. 2: V texte druhej vety odporúčame spojku „a“ za slovom „dieťaťa“ nahradiť čiarkou. Súčasne navrhujeme písmenové skratky uvedených  inštitúcii nahradiť ich plným názvom.	O	A	Pripomienka akceptovaná.		
	K čl. 3: V písm. a) slová „vlády Slovenskej republiky“ v súlade s legislatívnymi pravidlami navrhujeme nahradiť legislatívnou skratkou „vlády“, ktorá je zavedená už v čl. 2 navrhovaného štatútu. Rovnakú úpravu navrhujeme urobiť aj v čl. 4 ods. 2 a 3, čl. 5 ods. 1 písm. a), čl. 6 ods. 6, čl. 8 a čl. 9.	O	A	Pripomienka akceptovaná.		
	K čl. 3: V texte písm. c) slová „prostredníctvom predsedu rady“ navrhujeme oddeliť od ostatného textu čiarkami, prípadne ich vynechať (povinnosť predsedu rady predkladať návrhy a odporúčania ukladá aj čl. 5 ods. 1 písm. f)). Súčasne slovo „návrhy“ odporúčame nahradiť slovom „návrhov“ a slová „týkajúce sa“ nahradiť slovami „týkajúcich sa“.	O	A	Pripomienka akceptovaná.		
	K čl. 4: V ods. 1 uvedený počet členov tvoriacich radu (predseda, podpredseda, tajomník a ostatní členovia, ktorých podľa ods. 6 je sedemnásť) nie je totožný s číslom „19 členov“ uvedeným v úvode vety – zásadná pripomienka. Z toho dôvodu odporúčame z textu ods. 1 vynechať slovo „tajomník“, ktorý nemá hlasovacie právo a preto ani nie je členom rady . Následne odporúčame upraviť aj začiatok prvej vety ods. 5 takto: „Rada má aj tajomníka, ktorý je zamestnancom Ministerstva ......“.	Z	A	Pripomienka akceptovaná.		
	K čl. 4: V  ods. 2 a ods. 3 slovo „menuje“ odporúčame nahradiť vhodnejším slovom „vymenuje“. Rovnakú úpravu odporúčame aj v čl. 5 ods. 1 písm. g), h) a i).	O	A	Pripomienka akceptovaná.		
	K čl. 4: V texte ods. 2 za slová „minister školstva Slovenskej republiky“ odporúčame vložiť legislatívnu skratku „(ďalej len „minister školstva“)“, ktorá je použitá v ods. 5.	O	A	Pripomienka akceptovaná.		
	K čl. 4: V ods. 3 navrhujeme vynechať slová „po odsúhlasení ich menného zoznamu vládou Slovenskej republiky“. Zloženie členov rady upravuje ods. 6 a konkrétne osoby navrhuje podľa ods. 3 príslušná právnická osoba. Ak  ich vymenovanie bude podmienené súhlasom  vlády SR, možno to považovať za  určitý prejav nedôvery k ich návrhom, ale súčasne aj prejav nedôvery k predsedovi rady, ktorý ich vymenuje. Podľa nášho názoru ustanovením ods. 3 vláda prenáša pôsobnosť za vymenovanie ostatných členov rady na predsedu rady. Ak predseda rady bude považovať takýto návrh za nevhodný, môže ho príslušnej právnickej osobe vrátiť a požiadať o nový návrh. – zásadná pripomienka.	Z	A	Pripomienka akceptovaná. Otázka menovania členov bola v návrhu zmenená tak, aby všetkých členov rady menovala vláda SR na návrh ministra školstva.		
	K čl. 4: V texte ods. 3 a 4 navrhujeme písmenové skratky „KOZ, ZMOS“ nahradiť neskráteným názvom príslušnej právnickej osoby.	O	A	Pripomienka akceptovaná.		
	K čl. 4: V ods. 4 odporúčame zvážiť zaradenie poslednej vety, pretože obmedzuje príslušnú právnickú osobu v predložení svojho návrhu. Súčasne namiesto slova „kompetencií“ odporúčame nahradiť slovom „kompetencii“.	O	A	Pripomienka akceptovaná čiastočne.		
	K čl. 4: V ods. 5 záver prvej vety odporúčame doplniť slovami „ktorý nie je členom rady“.	O	A	Pripomienka akceptovaná.		
	K čl. 4: V ods. 6 písm. g) až m) odporúčame nahradiť iba písm. g) aj s príslušným odkazom na odsek 4, t.j. „g) sedem zástupcov mimovládnych neziskových organizácií (ods. 4)“. Súčasne písm. n) až q) označiť ako písm. h) až k).	O	A	Pripomienka akceptovaná.		
	K čl. 4: V ods. 6 písm. n) vynechať písmenovú skratku „ŠVRS“.	O	A	Pripomienka akceptovaná.		
	K čl. 4: V ods. 6 písm. o) odporúčame uviesť úplný názov Konfederácie odborových zväzov.	O	A	Pripomienka akceptovaná.		
	K čl. 4: Veta uvedená v ods. 7 je všeobecnou podmienkou na členstvo v rade. Preto túto vetu navrhujeme zaradiť ako druhú vetu ods. 1.	O	A	Pripomienka akceptovaná.		
	K čl. 4: V ods. 8 odporúčame vynechať poslednú vetu, pretože svojím obsahom nepatrí do čl. 4 upravujúceho zloženie rady. Podľa nášho názoru táto veta obsahovo patrí do čl. 5 ods. 3, ktorý upravuje práva a povinnosti členov rady.	O	A	Pripomienka akceptovaná.		
	K čl. 5: V ods. 1 písm. a) slová „za činnosť rady vláde SR“ odporúčame nahradiť slovami „za jej činnosť vláde“.	O	A	Pripomienka akceptovaná.		
	K čl. 5: Ustanovenie ods. 1 písm. g) v prípade vymenovania a odvolania podpredsedu rady je v rozpore s ustanovením čl. 4 ods. 2, podľa ktorého podpredsedu rady vymenováva a odvoláva vláda – zásadná pripomienka. Súčasne text písm. g) je podľa nášho názoru duplicitný s ustanovením čl. 4 ods. 3 a z toho dôvodu ho odporúčame vynechať.	Z	A	Pripomienka akceptovaná.		
	K čl. 5: V ods. 1 písm. i) pojem „odborných skupín“ odporúčame zosúladiť s pojmom „odborných pracovných komisií“ použitým v ods. 3 písm. d). Z návrhu, ktorý neobsahuje odôvodnenie, len veľmi ťažko určiť, či ide o  totožné odborné orgány alebo nie.	O	A	Pripomienka akceptovaná.		
	K čl. 5: Ustanovenie ods. 3 treba zosúladiť s názvom článku 5, t.j. najskôr uviesť práva členov rady a až potom ich povinnosti Súčasne v úvodnej časti vety za slová „Členovia rady“ odporúčame vložiť slová „majú tieto práva a povinnosti“. Z toho dôvodu odporúčame upraviť aj text jednotlivých písmen, napríklad: 
„a) predkladať návrhy, podklady a ..., 
b) navrhovať zriadenie odborných ...
c) zúčastňovať sa na rokovaní,
d) oznámiť neprítomnosť na rokovaní ..., atď.	O	A	Pripomienka akceptovaná.		
	K čl. 5: V ods. 4 písm. a) za slovom „predkladá“ odporúčame vložiť slovo „ho“ a za slovom „predsedovi“  vložiť slovo „rady“.	O	A	Pripomienka akceptovaná.		
	K čl. 5: V ods. 4 písm. b) za slovom „zasadnutí“ a v písm. d) za slovom „rokovaní“ odporúčame vložiť slovo „rady“.	O	A	Pripomienka akceptovaná.		
	K čl. 5: V ods. 4 písm. c) slová „Rady bez hlasovacieho práva“ v súlade s predchádzajúcimi pripomienkami odporúčame nahradiť slovami „rady“.	O	A	Pripomienka akceptovaná.		
	K čl. 5: Podľa ustanovenia  ods. 4 písm. e) tajomník rady riadi a zodpovedá za činnosť sekretariátu. Predložený návrh štatútu však v žiadnom jeho ustanovení neupravuje zriadenie sekretariátu rady. V prípade, že sa vláda rozhodne, aby pre organizačné a administratívne zabezpečenie činnosti rady bol zriadený sekretariát rady, napríklad na Ministerstve školstva SR, potom jeho zriadenie je nevyhnutné uviesť v čl. 7.	O	A	Pripomienka akceptovaná.		
	K čl. 6: Znenie ods. 2 odporúčame doplniť dovetkom, ktorý znie: „v jeho neprítomnosti rokovanie rady riadi podpredseda rady.“	O	A	Pripomienka akceptovaná.		
	K čl. 6: V prvej vete ods. 5 slovo „právoplatné“ navrhujeme  nahradiť slovom „platné“, pretože rada je iba poradným orgánom vlády a vo veci nerozhoduje.	O	A	Pripomienka akceptovaná.		
	K čl. 6: Rokovania rady podľa predkladacej správy sa majú riadiť rokovacím poriadkom, ktorý si rada schváli na svojom zasadnutí. Túto povinnosť však štatút rade neurčuje. Preto odporúčame čl. 6 doplniť nový odsek, ktorý túto skutočnosť upraví.	O	A	Pripomienka akceptovaná.		
	K čl. 7: V ustanoveniach čl. 7 odporúčame uviesť aj uhrádzanie cestovných náhrad členov rady, ktoré im vzniknú s účasťou na rokovaní rady.	O	N	Pripomienka neakceptovaná.
Uvedená formulácia je dostačujúca.		
	K čl. 8: Navrhované ustanovenie nie je spoločným ustanovením. Z toho dôvodu odporúčame tento článok nazvať iba „Záverečné ustanovenia“.	O	A	Pripomienka akceptovaná.		
	K čl. 8: Vzhľadom na to, že predložený návrh nahradí doteraz platný štatút, navrhujeme doterajší text čl. 8  označiť ako ods. 1. Súčasne navrhujeme čl. 8 doplniť o nový odsek, ktorý zruší štatút Rady vlády Slovenskej republiky pre deti a mládež, schválený uznesením vlády Slovenskej republiky č. 893/1999 zo dňa 13.10.1999. – zásadná pripomienka.	Z	A	Pripomienka akceptovaná.		
	K čl. 9: V znení ustanovenia slová „odo dňa“ odporúčame nahradiť slovom „dňom“.	O	A	Pripomienka akceptovaná.		
MS SR	Názov predloženého materiálu a návrh uznesenia vlády nezodpovedá jeho obsahu. Predložený návrh obsahuje nové znenie štatútu a nie návrh zmien platného štatútu, vôbec neobsahuje návrh na menovanie nových členov. V takomto prípade je potrebné zmeniť názov predkladaného materiálu („Návrh štatútu...“) a zrušiť platný štatút. Z legislatívneho hľadiska odporúčame predložiť návrh zmien platného štatútu a po schválení vydať nové znenie „Štatútu“ s podtitulom „ako vyplýva zo zmien a doplnkov schválených uznesením vlády SR č..... zo dňa....“ a návrh na menovanie nových členov predložiť osobitným materiálom.	O	A	Pripomienka akceptovaná čiastočne.		
	K čl. 4: v ods. 2 odporúčame za slovami „Slovenskej republiky“ (v prvom riadku) vložiť bodku, vypustiť slovo „pričom“ a slovo „predsedom“ nahradiť slovom „Predsedom“. Ide o formulačnú úpravu textu.	O	A	Pripomienka akceptovaná.		
	K čl. 5: v nadpise článku odporúčame upraviť slovosled tak, aby slová „členov rady“ boli umiestnené pred slovom „tajomníka“. Uvedené považujeme za vhodné vzhľadom na administratívne postavenie tajomníka, bez hlasovacieho práva.	O	A	Pripomienka akceptovaná.		
MP SR	K čl. 3 odporúčame preštylizovať znenie článku 3 písm. c.	O	A	Pripomienka akceptovaná.		
	K čl. 4 odporúčame prehodnotiť a zaradiť  zástupcu MP SR do Rady vlády Slovenskej republiky pre deti a mládež. 
Odôvodnenie: Na základe zákona č. 29/1984 Zb. o sústave základných a stredných škôl (školský zákon) v znení neskorších predpisov, je Ministerstvo pôdohospodárstva Slovenskej republiky gestorom odborného vzdelávania v stredných odborných školách pôdohospodárskeho zamerania.	O	N	Pripomienka neakceptovaná.		
Úrad vlády SR – Sekcia kontroly	Článok 5 odporúčame doplniť o  odsek 5 v  tomto znení: „Z členstva v  rade vzniká/nevzniká nárok na odmenu“, nakoľko ustanovenia predloženého návrhu zmeny štatútu túto otázku neupravuje.	O	A	Pripomienka akceptovaná.		
Úrad vlády SR – Odbor vládnej agendy	Technické a jazykové pripomienky.	O	A	Pripomienky akceptované.		
Národná banka Slovenska	Nakoľko materiál obsahuje návrh nového štatútu Rady vlády SR pre deti a mládež a nie novelu platného štatútu z 13.10.1999, odporúčame túto skutočnosť vyjadriť vo všetkých častiach materiálu (v názve, návrhu uznesenia, predkladacej správe, komuniké) a v záverečnom ustanovení návrhu štatútu zrušiť doteraz platný štatút.	O	A	Pripomienky akceptované.		
	V predkladacej správe je uvedené, že návrh členov Rady vlády SR pre deti a mládež je uvedený v prílohe, čo nezodpovedá skutočnosti, nakoľko príloha obsahuje platný štatút Rady vlády SR z 13.10.1999. Odporúčame odstrániť tento rozpor.	O	A	Pripomienky akceptované.		

Vysvetlivky k skratkám v tabuľke:
Z – zásadná 
O – obyčajná 
A – akceptovaná
N – neakceptovaná 
S – stiahnutá